《真州道中望瓜步诸山》
清代·任大椿

晨光薄晴霭，鼓枻玩清涟。小因风湍息，递望瓜洲山。

不惜邈难见，易见姿不妍。低峰看易尽，独爱峰际天。

中流乍回首，杳渺真州烟。展眺不难竟，拥楫思绵绵。

作者简介：（1738—1789）江苏兴化人，字幼植，一字子田。乾隆三十四年进士，授礼部主事，充《四库全书》纂修官，累迁御史。早年工词章，后乃潜心经学，尤熟于《尔雅》、《说文》、《广雅》。有《弁服释例》、《深衣释例》、《字林考逸》、《释绘》、《小学钩沉》、《子田诗集》等。